Legal Document

Category: 763

Text:
5. ΝΟΜΟΣ υπ’ αριθ. 715 της 7/9 Οκτ. 1943 Περί υπαγωγής εις το Ταμείον Ασφαλίσεως Συμβολαιογράφων των υπαλλήλων των Συμβολαιογραφείων του Κράτους. Άρθρον μόνον.-1.Από της ισχύος του παρόντος νόμου οι υπάλληλοι των Συμβολαιογραφείων του Κράτους εργαζόμενοι επί μηνιαίω μισθώ υπάγονται υποχρεωτικώς εις την ασφάλισιν του Ταμείου Ασφαλίσεως Συμβολαιογράφων, υποκείμενοι εις κράτησιν 6%, εφ’ όλων των μηνιαίων αποδοχών αυτών. 2.Ως προς τούτοις εφαρμογήν έχουσιν αι περί Ταμείου Ασφαλίσεως Συμβολαιογράφων κείμεναι διατάξεις νόμων. 3.Δια την αναγνώρισιν της προϋπηρεσίας αυτών, την προβλεπομένην υπό του οργανισμού του Ταμείου τούτου, υποχρεούνται οι προϊστάμενοι αυτών συμβολαιογράφοι να εκδίδωσι πιστοποιητικά εμφαίνοντα τον ακριβή χρόνον της προσλήψεώς των εις την υπηρεσίαν αυτών ως και την διάρκειαν ταύτης. Πάσα ψευδής δήλωσις εκ μέρους του συμβολαιογράφου εν σχέσει προς την παρ’ αυτώ προϋπηρεσίαν υπαλλήλων ή άλλον τυχόν απαιτηθησόμενον υπηρεσιακόν στοιχείον, εκτός των κατά τας διατάξεις του ποινικού νόμου συνεπειών, θεωρείται ως βαρύτατον πειθαρχικόν παράπτωμα συνεπαγόμενον την εκ της θέσεως αυτού απόλυσιν, εφαρμοζομένων των διατάξεων των άρθρ. 9-15 του από 23/26 Ιουλ. 1941 Κ.Δ/τος «περί κωδικοποιήσεως εις ενιαίον κείμενον των διατάξεων των Α.Ν. 356/1936, 1175/ 1938, 2574/1940 και υπ’ αριθ. 120/1941 Ν.Δ/τος». 4.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 6.Ε.ε.4-5 Ταμείο Προνοίας Συμβολαιογράφων